open-index/open-wikipedia-markdown huggingface dataset:
Ռուսլան Աբդուլլաև

**Ռուսլան Աբդուլլայի Աբդուլլաև** (), խորհրդային ադրբեջանցի ֆուտբոլիստ և մարզիչ։ Խաղացել է հարձակվողի դիրքում։ ԽՍՀՄ սպորտի վարպետ (1966): Ադրբեջանական ԽՍՀ վաստակավոր մարզիչ (1990): Համարվում է խորհրդային ժամանակաշրջանի ադրբեջանական ֆուտբոլի պատմության լավագույն մարզիչներից մեկը։

## Կենսագրություն
Ռուսլան Աբդուլլաևն իր կարիերան սկսել է 19 տարեկան հասակում Բաքվի «Նեֆտյանիկ» ակումբում, որտեղ նա անցկացրել է 3 մրցաշրջան՝ մասնակցելով 13 խաղի։ Այնուհետև  Կիրովաբադի «Դինամո» ակումբի կազմում խաղացել է երկրորդ լիգայում, ապա վերադարձել «Նեֆտյանիկ»։ Այնուհետեւ նա մեկ մրցաշրջան է անցկացրել «Դինամոյում» և ավարտել իր կարիերան «Նեֆթչիում» 1972 թվականին։

1974 թվականին Ռուսլան Աբդուլլաևը դարձել է «Նեֆթչիի» մարզիչ, սակայն աշխատել է միայն մեկ մրցաշրջան։ 1978-1979 թվականներին աշխատել է որպես «Նեֆթչի» ակումբի գլխավոր մարզիչ Գենադի Բոնդարենկոյի օգնական։ Բոնդարենկոյի հեռանալուց հետո Աբդուլաևը նույնպես լքել է ակումբը։

1982 թվականին Աբդուլլաևն առաջին անգամ ինքնուրույն գլխավորել է ակումբ. նա դարձել է «Արազի» գլխավոր մարզիչ։ Այնուհետև մինչև ԽՍՀՄ փլուզումն աշխատել է «Նեֆտչիում», որից 5 տարի եղել է գլխավոր մարզիչ։ 1980-ականների վերջին աշխատել է Ալժիրում։ 1990-ականներին մարզել է «Թուրան» (Թովուզ), Ֆարիդ (Բաքու), Դինամո (Բաքու) ակումբները։ 1994/95 մրցաշրջանում նա աշխատել է Սլովակիայի 3-րդ լիգայի «Պեշտյանի» ակումբում, որը ղեկավարում էր ադրբեջանցի գործարար Մարատ Մանաֆովը։ Աբդուլլաևի օրոք ակումբն անցել է երկրորդ լիգա, բայց արդեն օգոստոսին՝ առաջնության մեկնարկից առաջ, Աբդուլաևը Մանաֆովի հետ հեռացել է ակումբից։

1997/98 մրցաշրջանում նա մարզել է «Նեֆթչին»։ Ակումբը պետք է ելույթ ունենար Եվրոպայի Չեմպիոնների գավաթի խաղարկության նախնական փուլում, որտեղ նրա մրցակիցը Լեհաստանի «Վիձև» ակումբն էր։ Չնայած մարզիչի ջանքերին՝ «Նեֆթչին» չի կարողացել արժանապատիվ խաղ ցուցադրել. ակումբը տնային խաղում պարտվել է 0:2 հաշվով, իսկ հյուրերի դաշտում՝ 0:8: Մրցաշրջանի կեսին Աբդուլլաևը տեղափոխվել է «Կյապազ», որը մրցաշրջանի արդյունքում նվաճել է չեմպիոնի տիտղոսը։

1999-2000 թվականներին աշխատել է թուրքական «Էրզուրումսպոր» ակումբում, սակայն «Գալաթասարայ» ակումբի դեմ խաղում կրած 0։7 հաշվով պարտությունից հետո հեռացել է պաշտոնից։

2002 թվականի հունվարի 30-ին Ռուսլան Աբդուլլաևը մահացել է ինսուլտից։ Մարզիչի սիրտը չի դիմացել կնոջը կորցնելու ցավին, որ մահացել էր քառասուն օր առաջ։

Ադրբեջանում ավանդաբար անցկացվում է Ռուսլան Աբդուլլաևի հիշատակին նվիրված մրցաշար 1995 թվականին ծնված պատանիների միջև։

Ռուսլան Աբդուլլաևի որդին՝ Էլխան Աբդուլլաևը, պրոֆեսիոնալ ֆուտբոլիստ է և մարզիչ։

## Ծանոթագրություններ

## Արտաքին հղումներ
* Կյանքը որպես գնդակի թռիչք
* Ֆուտբոլիստի էջը Թուրքիայի ֆուտբոլի ֆեդերացիայի կայքում

Կատեգորիա:Ադրբեջանցի ֆուտբոլիստներ
Կատեգորիա:ԽՍՀՄ սպորտի վարպետներ
Կատեգորիա:Ադրբեջանցի տղամարդ ֆուտբոլիստներ
Սիվե (ուտեստ)

thumb|right|1843 թվական
**Սիվե** (), օքսիտանական խոհանոցի ուտեստ, պարունակում է տեղական բանաջարեղեններ՝ սոխ կամ այլ պալարներ։ Սիվեի մեջ սովորաբար ավելացնում են կարմիր գինի, իսկ սոուսը պարունակում է կենդանիների՝ նապաստակի, վարազի, օմարի, աքաղաղի և նույնիսկ փասիանի արյուն, (սակայն միշտ չէ, որ օգտագործվում է)։

Անունը ծագում է ֆրանսերենից  (դիալեկտիկական անունը սոխ է) և բառացիորեն նշանակում է «ուտեստ, որը պատրաստվում է սոխով կամ պրասով»։
 
Միջնադարում սիվեն հազվադեպ է պարունակել նապաստակ։ Արյունը սոուսի մեջ օգտագործվել է բավականին ուշ, ինչը պայմանավորված էր զանգվածին դժվարությամբ խառնվելու հատկությամբ։ Այս խառնաշփոտ արգանակի շնորհիվ մեր օրերում սիվեն դարձել է շատ հայտնի, որի բաղադրատոմսը կայունացել է միայն 20-րդ դարի սկզբին։

## Ծանոթագրություններ

## Գրականություն
* Patrick Rambourg, *Le civet de lièvre. Un gibier, une histoire, un plat mythique*, Paris, Jean-Paul Rocher Éditeur, 2003. 

Կատեգորիա:Արյունով ուտեստներ
Կատեգորիա:Մսով ուտեստներ
Կատեգորիա:Ուտեստներ այբբենական կարգով
Կատեգորիա:Ուտեստներ ըստ երկրի
Կատեգորիա:Ֆրանսիական խոհանոց
Գոռոզ թագավորը (հեքիաթ)

**Գոռոզ թագավորը**, հնդկական ժողովրդական հեքիաթ։

## Սյուժե
Մի թագավոր, որի անունը Չանդրա էր, շատ էր հպարտանում, որ ինքն այդքան հարուստ է և հզոր։ Նա ցանկանում է պարզել, արդյո՞ք իրենից ավելի հզոր մեկը կա։ Հաջորդ առավոտ նա իր պահապանների հետ գնում է որսի։ Նրանք գնում են որսի մեծապատիվ մարդկանց հետ։ Մի քանի ժամ անց Չանդրա թագավորը թուլանում է, հոգնում է նա հեռվում մի լիճ է տեսնում։ Նա իր թիկնապահին ասում է, որ այդտեղ մնա, իսկ ինքը նստում է ձին, գնում է աղբյուրի մոտ, հանվում է, մտնում է ջուրը։ Մինչ նա լողանում էր, մի մարդ, որը շատ նման էր թագավորին, հագնում է թագավորի շորերը, գնում է թիկնապահի մոտ, նրան հրամայում է, որ իրեն պալատ տանի։ Այդ պահին թագավորը դուրս է գալիս, փնտրում է իր շորերը, բայց չի գտնում։ Թագավորը մտածում է, թե ինչպե՞ս դուրս գա այդ վիճակից. նրա զորապետներից մեկը այդ տեղ է ապրելիս լինում։ Նա որոշում է գնալ նրանից օգնություն խնդրել, հետո գնալ պալատ և պատժել մեղավորին։ Նա գնում է իր ծառայի մոտ, բայց ծառան իրեն չի ճանաչում նրան, այլ զեկուցում է տիրոջը, որ թագավորին պատժի։ Նրան տանում են պալատ և մտրակով այնքան են ծեծում, որ մարմինը ցավից մղկտում է։ Թագավորը այդ պահին գոռում է, թե ինչպես կարող է մի մարդ իրեն այնպես ծեծել, որին ինքը մեծ պաշտոնի է արժանացնել։ Նա որոշում է գնալ իր խորհրդականի մոտ և օգնություն խնդրել, բայց իր խորհրդականը նրան տանում է թագավորի մոտ։ Թագավորը հարցնում է այդ մերկ տարօրինակ մարդու անունը։ Նա ասում է, որ ինքը Չանդրա թագավորն է։ Խաբեբան հրամայում է, որ Չանդրային բանտ նետեն։ Սակայն Չանդրան բանտից փախչում է, գնում է պալատի դռան մոտ և նրան ասում է, որ իր մոտ բերի իր կնոջը` թագուհուն։ Դռնապանը չի հավատում. նա դռնապանին այնպես մի բան է ասում, որ միայն թագավորն ու թագուհին կարող են իմանալ։ Դռնապանն անմիջապես դա հայտնում է թագուհուն։ Թագուհին շատ է զարմանում. խաբեբան նրան սպառնում է, որ ձիուց կկապի և քարշ կտա նրան։ Չանդրան գնում է իր վերջին հույսի` Ռիշի Վիշնուի մոտ։ Նա գնում է տաճար, որտեղ ապրում էր Ռիշի Վիշնուն։ Նրան սկզբից չի ճանաչում և վռնդում է, բայց Չանդրան նրան խնդրում է, որ թողնի և աղոթի աստծուն։ Ռիշվի Վիշնուն թողնում է. նա լսում է Չանդրայի աղոթքները, խղճում է նրան։ Նա մոտիկից է նայում Չանդրային, ճանաչում է, հագուստ է տալիս նրան և ուղարկում պալատ` ասելով, որ իրեն կճանաչեն։ Նա այդպես էլ անում է։ Նրան թողնում են պալատ, երբ նա մտնում է պալատ, բոլորը խոնարհվում են։ Նրանցից մեկը գնում է և խաբեբային տեղեկացնում, որ մի մարդ է եկել և բոլորը խոնարհվել են նրա առաջ։ Խաբեբան և թագուհին գնում են պալատ և տեսնում են Չանդրային. խաբեբան բոլորին պատմում է ճշմարտությունը և անհետանում։ Դա աստծու պատիժն էր Չանդրային. այդ օրվանից Չանդրան դառնում է բարի թագավոր։

## Կերպարներ
* Չանդրա
* Խաբեբա
* Թագուհի
* Պահապան
* Դռնապան
* Ռիշ Վիշնու
* Խորհրդական

## Ծանոթագրություններ

Կատեգորիա:Ժողովրդական հեքիաթներ
Կատեգորիա:Հնդկական գրականություն
Օրինական սպանություն

**«Օրինական սպանություն»** (), ռեժիսոր Ջոն Էվնեստի դետեկտիվ թրիլլերը, որում ներգրավված են այնպիսի դերասաններ, ինչպիսիք են Ալ Պաչինոն, Ռոբերտ դե Նիրոն և Ֆիֆթի Սենթը։ ԱՄՆ-ում ֆիլմը հանվել է վարձույթի 2008  թվականի սեպտեմբերի 12-ին։

## Սյուժե
Նյու Յորքի 2 լավագույն ոստիկաննները` քննիչներ Դեվիդ Ֆիսքը (Ալ Պաչինո) և Թոմ Քոուեն (Ռոբերտ Դե Նիրո) 30 տարի եղել են գործընկերներ։ Թոշակի գնալուց առաջ նրանք պիտք է հետաքննեին կավատի սպանությունը։ Նրանք պարզում են, որ հանգուցյալը ինչ-որ կերպ առնչություն ունի գործի հետ, որով նրանք մի քանի տարի առաջ զբաղվում էին։ Այդ ժամանակ զոհը նույնպես հանցագործ էր, և նրա մարմնի վրա հայտնաբերել են մի կտոր թուղթ, որի վրա սպանությունն արդարացնող մի քառատող էր։ Երբ նոր և նմանատիպ հանցագործություններ են լինում, ոստիկաններին պարզ է դառնում, որ նրանք հետապնդում են անորսալի սերիական մարդասպանի, ով սպանում է բացառապես հանցագործների։

## Դերերում

## Եկամուտ
Ֆիլմի բյուջեն կազմում էր 60 մլն դոլար։ Ցուցադրման առաջին հանգստյան օրերին ֆիլմը հավաքել է 16 288 361 դոլար։ Վարձույթի է հանվել 2008 թվականի սեպտեմբերի 18-ին, ցուցադրվել է միաժամանակ 3152 կինոթատրոններում։ Ֆիմի վարձույթից հավաքվել է 78 408 327 դոլար, որից 40 081 410 դոլարը հավաքվել է ԱՄՆ-ում, իսկ մնացած  37 326 917 դոլարը` մյուս երկներից։ ԱՊՀ երկրներում ֆիլմը ցուցադրվել է 2008 թվականի  սեպտեմբերի 18-ից-նոյեմբերի 2-ը և հավաքել է 3 602 665 դոլար։

## Հետաքրքիր փաստեր
* Դենեհիի հերոսը Պաչինոյի և դե Նիրոյի հետ քննարկում է կավատի սպանությունը, որի մականունը «Ռեմբո» էր։ Իսկ «Ռեմբո. առաջին արյուն» ֆիլմում Դենեհին խաղում էր շերիֆի` գլխավոր հակահերոսի դերը։
* Ալ Պաչինոն և դե Նիրոն միասին նկարահանվել էին 1995 թվականին նկարահանված «Տապ» ֆիլմում։

## Ծանոթագրություններ

## Արտաքին հղումներ
* 
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2008 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր ոստիկանների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Բեյլեր մզկիթ

**Բեյլեր մզկիթ** (), 19-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին։

## Պատմություն
150px|thumb|left|Բեյլեր մզկիթի մինարեթը
Մզկիթը կառուցվել է 1895 թվականին հին մզկիթի տեղում։ Մզկիթը գտնվում է Շիրվանշահերի ապարանքների համալիրի մոտ, Իչարի Շահարում։ Ադրբեջանի հայտնի միլիոնատեր Մուրթուզա Մուխտարովը մեծ դեր է խաղացել Բեյլեր մզկիթի կառուցման գործում։ Մզկիթի շինարարության ընթացքում ներկա էին Խաջի Բաբա և Խաջի Ջավադը։ Բեյլեր մզկիթի ճարտարապետ Սեիդ Հուսեինը եղել է։ Մզկիթը ներառում է եվրոպական, արևելյան և տեղական ճարտարապետության բոլոր հատկանիշները։ 2014 թվականի ապրիլին մզկիթում սկսվեցին վերանորոգման և վերականգնողական աշխատանքները։ 2015 թվականի հոկտեմբերին մզկիթի վերանորոգման և վերականգնողական աշխատանքները ավարտվել են։

## Պատկերասրահ

Bəylər məscidinin interyeri.jpg|Բեյլեր մզկիթ
Bəylər məscidi təmir zamanı (1).jpg|Մզկիթ վերանորոգման ընթացքում
Beglar Mosque (minaret).JPG|Մզկիթի մինարեթը
Bəylər məscidinin qapı portalı.jpg|Բեյլեր մզկիթի դուռը


## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ

## Ծանոթագրություններ

Կատեգորիա:Բաքվի մզկիթներ
Կատեգորիա:1895 հիմնադրումներ Ռուսաստանում
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Իրանական-կովկասյան ճարտարապետություն
Զովաբերի Եղիշե Չարենցի անվան միջնակարգ դպրոց

**Զովաբերի Եղիշե Չարենցի անվան միջնակարգ դպրոց**, միջնակարգ դպրոց Գեղարքունիքի մարզի Զովաբեր գյուղում։

## Պատմություն
Զովաբերի Եղիշե Չարենցի անվան դպրոցի շենքը շահագործման է հանձնվել 1976 թվականին, մինչ այդ 1913 թվականին գյուղի Սուրբ Ստեփանոս եկեղեցում Եսայի անունով վարդապետի կողմից բացվում է առաջին ծխական դպրոցը։ Խորհրդային կարգերի հաստատումից հետո 1921 թվականին բացվում է նոր աշխարհիկ դպրոցը, սկզբից՝ երկդասյա, եռադասյա, յոթնամյա, 1958 թ.-ից 1959 թվականը՝ ութամյա և 1971 թ.-ից 1972 թվականը՝ միջնակարգ։

Դպրոցական շենքը կառուցվել է 1936 թ.-ից 1937 թվականներին կոլտնտեսության ուժերով, 1960 թվականին կառուցվեց կից մասնաշենք, իսկ արդեն 1976 թ.-ին շահագործման հանձնվեց 400 աշակերտական տեղով տիպային դպրոցական շենքը։ 2012 թվականին դպրոցում առաջին անգամ կատարվել է վերանորոգում։

1956 թվականին դպրոցն անվանակոչվել է Եղիշե Չարենցի անվամբ։

Ներկայումս դպրոցում սովորում է 168 աշակերտ, դասավանդում է 24 ուսուցիչ (այդ թվում նաև տնօրենը և փոխտնօրենը)։

## Տնօրեններ
Դպրոցի առաջին տնօրենը եղել է Անուշավան Խաչատրյանը, նրան հաջորդել է Վաչե Պողոսյանը։ 2014 թվականի մայիսի 5-ից տնօրենն է Զոհրակ Հովհաննիսյանը։

## Ծանոթագրություններ

## Արտաքին հղումներ
* Զովաբերի միջնակարգ դպրոց. Ներքին գնահատում 2015
* Դպրոցում տեղի ունեցած միջոցառումներ 
* Սուրբ Զատիկ միջոցառում Զովաբերի միջնակարգ դպրոցում
* Զովաբեր գյուղի համայնքապատկերը, որտեղ խոսվում է  նաև դպրոցի մասին։

Կատեգորիա:1976 հիմնադրված կրթական հաստատություններ
Կատեգորիա:Գեղարքունիքի մարզի ուսումնական հաստատություններ
Loyalty (երգ)

«**Loyalty**» (հավատարմություն), ամերիկացի ռեփեր Քենդրիկ Լամարի չորրորդ ստուդիական ալբոմի (DAMN.) երգերից մեկն է, որը հրատարակվել է 2017 թվականի ապրիլի 14-ին։ 2017 թվականի հունիսի 20-ին երգը ուղարկվել է ռադիոկայաններ, որպես ալբոմի երկրորդ սինգլ : Երգը գրել են՝ Լամարը, դիջեյ Դահին, Սոունդվեյվը և Թերրենս Մարտինը, իսկ երգը կատարում են՝ Լամարը և Ռիհաննան։ 2018 թ. 60-րդ ամենամյա Գրեմմիի մրցանակաբաշխության ժամանակ, երգը նոմինացվել է «Լավագույն Ռեփ կատարում» (Best Rap/Sung Performance) բաժնում։

## Քննադատական ընդունում
«Complex» ամսագիրը երգն անվանում է «առանձնահատուկ երգ» և ալբոմի ամենա «ռադիոյին համապատասխան» երգերից մեկը : «Rap-Up»-ը երգն անվանել է «Յուրահատուկ երգ, որը թույլ է տալիս Քունգ Ֆու Քեննիին (Քենդրիկ Լամար) և Բադ Գալ ՌիՌիին (Ռիհաննա) ցուցադրել հավատարմնություն տարբեր անկյուններից»։

## Ընդմիջարկումներ
Երգը ընդմիջարկում է ամերիկացի երգիչ Բրունո Մարսի «24K Magic» երգը, որը ստեղծվել է Շեմփու Փրեսսի և «Curl and The Stereotypes»-ի կողմից : Ավելին, երգը ներառում է «Ol' Dirty Bastard»-ի «Shimmy Shimmy Ya» և Ջեյ Զիի «Get Your Mind Right Mami» երգերը։

## Տեսահոլովակ
Տեսահոլովակը թողարկվել է 2017 թվականի հուլիսի 28-ին, Քենդրիկի «Vevo»-յան ալիքում։ Տեսանյութի ռեժիսորներն են՝ Դեյվ Մայերսը և «The Little Homies»-ը, իսկ դերերում՝ Ռիհաննան և Քենդրիկը։
«The Fader»-ի Ջորդան Դարվիլլը տեսահոլովակին դրական առձագանք է տվել, նշելով, որ Լամարի և Ռիհաննայի արկածները զգուշորեն պատկերված են։

## Կենդանի կատարումներ
Լամարը կատարել է երգը «DAMN.» ալբոմի շրջագայության ժամանակ։

## Անձնակազմ
Անձնակազմի անունները ադապտացված են պաշտոնական «Damn» էլեկտրոնային գրքույկներից։ 
* Քենդրիկ Դաքուորթ՝ երգահան
* Ռիհաննա՝ վոկալ
* Դակուրի Նատչե՝ երգահան, պրոդյուսեր, վոկալ
* Մարկ Սպիրս՝ երգահան, պրոդյուսեր
* Թերրենս Մարտին՝ երգահան, պրոդյուսեր
* Էնթոնի (Թոփդոգ) Թիֆիթ՝ երգահան, պրոդյուսեր
* Bēkon՝ պրոդյուսեր, վոկալ
* Քիդ Քապրի՝ վոկալ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:Երգեր այբբենական կարգով
Կատեգորիա:2017 սինգլներ
Կատեգորիա:Ռիհաննայի երգեր
Կատեգորիա:Հիփ հոփ
Կատեգորիա:Քենդրիկ Լամարի երգեր
Կատեգորիա:2017 երգեր
True to Self

**«True to Self»** ալբոմը ամերիկացի երգիչ Բրայսոն Թիլերի 2-րդ ստուդիական ալբոմն է։ Այն թողարկվել է 2017 թ. մայիսի 26-ին, RCA Records-ի կողմից։ Ձայնագրման սեսիաները տևել են 2016-2017 թթ., իսկ արտադրությունը կատարվել է մի քանի պրոդյուսերների կողմից։ Նրանցից մի քանիսն են- Թեդի Ուալթոնը, Նեսը, Boi-1da-ն, Ֆրենկ Դյուքսը, Իլմայնդը, Hollywood Hot Sauce-ը, Keyz-ը, T-Minus-ը և Wondagurl-ը։
Ալբոմը ունի 2 սինգլներ. «Somethin Tells Me» և « Run Me Dry»: 2017 թ. օգոստոսին Թիլերը սկսեց «Set It Off» շրջագայությունը։ «True to Self» ալբոմը Billboard 200-ում ունեցավ 107,000 ալբոմին հավասար միավորների դեբյուտ, որից 47,000 մաքուր ալբոմի վաճառք էր, ուստի դնելով նրան առաջին հորիզոնականում։

## Թողարկում
2017 թ. հունվարի 17-ին Թիլերը  հայտարարեց, որ նա աշխատում է իր 2-րդ ստուդիո ալբոմի (True to Self) վրա։ Rolling Stone-ի հետ ալբոմի մասին խոսելու ժամանակ, Թիլերն նշում է.

2017 թ. մայիսի 11-ին նա թողարկեց ալբոմի քավրը և ասաց, որ ալբոմը կթողարկվի հունիսի 23-ին։ Մի փոքր հետո նա թողարկեց 3 երգ – Honey, Somethin Tells Me և Get Mine: Վերջին երգում մասնակցում է նաև Ամերիկացի ռեփեր Young Thug-ը։ Մայիսի 23-ին Թիլերը իր Ինստագրամյան էջում թողարկեց ալբոմի ամբողջ երգացանկը։ Մայիսի 26-ին նա թողարկեց «True to Self» ալբոմը, իր նախնական թողարկման օրվանից մեկ ամիս շուտ։ Billboard-ի հետ հարցազրույցում, Թիլերը խոսում է ալբոմը մեկ ամիս շուտ թողարկելու պատճառի մասին, նշելով, որ դա իր մենեջերի գաղափարն էր, այլ ոչ թե իր, ավելացնելով, որ նա պատրաստ էր այն թողարկել ինչքան շուտ հնարավոր է, քանի որ շատ էր ցանկանում, որպեսզի երկրպագուները լսեին այն և այդպիսով էլ համաձայնվեց մեկ ամիս շուտ թողարկելուն։

## Գովազդ
Ալբոմի գլխավոր սինգլը (Somethin Tells Me) թողարկվել է 2017 թ. մայիսի 11-ին, իսկ տեսահոլովակը՝ 2017 թ. մայիսի 25-ին՝ Թիլլերի Vevo-յան ալիքում։ 2017 թ. հուլիսի 25-ին թողարկվեց երկրորդ սինգլը, «Run Me Dry» անվանմամբ, իսկ երգի տեսահոլովակը թողարկվեց 2017 թ. սեպտեմբերի 12-ին։
2017 թ. մայիսի 30-ին Թիլերը հայտարարեց իր շրջագայության հյուսիսային Ամերիկայի մասին օրերը, որը մեկնարկեց 2017 թ. օգոստոսի 3-ին։ Հյուսիսային Ամերիկայում նրան միացավ r&b երգչուհի H.E.R.-ը և երաժշտական պրոդյուսեր Մետրո Բումինը։ Շրջագայության Եվրոպական մասը հայտարարվեց 2017 թ. հուիսի 10-ին, որը սկսվեց հոկտեմբերի 17-ից։ Շրջագայության այդ մասում նրան միացավ r&b երգչուհի SZA-ն։ 2017 թ. սեպտեմբերի 20-ին Թիլերը հայտարարեց շրջագայության երրորդ մասը, որը մեկնարկել է Նոր Զելանդիայում և Ավստրալիայում՝ սկսած սեպտեմբերի 22-ից։

## Կոմերցիոն հաջողություն
«True to Self»-ը գլխավորեց Billboard 200 հիթ շքերթը և առաջին շաբաթում ունեցավ 47,000 օրինակի վաճառք։ Այն դարձավ Թիլերի առաջին ալբոմը, որը Billboard 200-ում հասավ առաջին հորիզոնականի։ Երկրորդ շաբաթ, ալբոմը իջավ մինջև 13-րդ հորիզոնական։

## Երգացանկ
Մուտքը մեկնարկվել է Tidal ընկերության կողմից։

## Չարթեր

### Շաբաթական չարթեր

### Տարեվերջյան չարթեր

## Ծանոթագրություններ

Կատեգորիա:2017 երգեր
Կատեգորիա:Billboard 200 գլխավորած ալբոմներ
Կատեգորիա:RCA Records ալբոմներ
Արտաշես Պատմագրյան

**Արտաշես (Արեշիր) Պատմագրյան** (, ), իրանահայ կինոթատրոնների հիմնադիր-սեփականատեր։

## Կենսագրություն
Արտաշես Պատմագրյանը ծնվել է 1863 թվականին Թավրիզում։ Հայտնի է եղել Վոսուղոլթոջար կեղծանվամբ։ Սկզբում զբաղվել է առևտրով, մեկնել է հարևան երկրներ՝ Թուրքիա, Իրաք։ 1900 թվականին առաջին անգամ մեկնել է Ֆրանսիա, որտեղից իր հետ բերել է հեծանիվ, գրամոֆոն և ֆիլմերի ցուցադրության գործիք։ 1912 թվականին հիմնել է իր ցուցասրահը։ Ֆիլմեր է ներմուծել Ռուսաստանից և Ֆրանսիայից։ Ֆիրդուսի փողոցի իր սրահը փակելուց հետո, Արտաշես խանը Լալեզար փողոցում հիմնում է «Նորացված ֆիլմ» նոր սրահը։ Այդ շրջանում մրցակցություն է առաջանում Արտաշեսի և այդ վայրում կինոսրահ ունեցող Ժորժ Իսմայիլովի միջև։ Նրանք, փողոցում զանգ հնչեցնելով, մարդկանց հրավիրում էին իրենց սրահներում ֆիլմ դիտելու։ Արտաշես խանի սրահը որոշ ժամանակ գործելուց հետո փակվում է, այնուհետև 1915 թվականին վերաբացվում է «Ժամանակակից կինո» անվանմամբ։
1917 թվականին Ֆիրդուսի փողոցում հինում է նոր սրահ՝ «Արևի կինո»։ Սրահը դադարում է գոյություն ունենալ, երբ Արտաշես խանն այլևս ֆիլմեր չուներ ցուցադրելու։ 
1920 թվականին Արտաշես խանն Ամիրիե փողոցում հիմնում է ևս մեկ կինոթատրոն, որն անվանում է «Ազատ եղանակ»։ Որոշ ժամանակ գործելուց հետո էլեկտրականության հաճախակի ընդհատումնրի պատճառով կինոթատրոնը փակվում է, որով էլ ավարտվում է Արտաշես խանի 20-ամյա կինոգործունեությունը։ 
1928 թվականին Արտաշես խան Պատմագրյանը հիվանդության պատճառով մեկնել է Փարիզ, որտեղ մահացել է 65 տարեկան հասակում։

## Ծանոթագրություններ

Կատեգորիա:Իրանահայ գործարարներ
Ադամ Ռայներ

**Ադամ Ռայներ** (, ), ավստրիացի տղամարդ, որն իր կյանքի ընթացքում եղել է և՛ թզուկ, և՛ հսկա։

## Կենսագրություն
Ադամ Ռայները ծնվել է 1899 թվականին Գրացի ավստրիական ընտանիքներից մեկում։ Նրա ծնողները սովորական հասակ են ունեցել։ Հայրը ունեցել է 1 մետր և 72 սանտիմետր հասակ, իսկ մայրը՝ 1 մետր և 65 սանտիմետր հասակ։ Եղբայրը նույնպես նորմալ հասակ է ունեցել։

1917 թվականին՝ 18 տարեկան հասակում, Ադամը ունեցել է 122,5 սանտիմետր հասակ, որի պատճառով էլ ազատվել է բանակից և չի զորակոչվել Առաջին համաշխարհային պատերազմի ժամանակ։ Այնուհետ, 26 տարեկանում Ադամը սկսել է արագ հասակ առնել։ 1931 թվականին նրա հասակը կազմել է 218 սանտիմետր։ Գիգանտիզմի պատճառով գամվել է մահճակալին և տառապել կիֆոզից։ Ադամ Ռայների մոտ հայտնաբերել են հիպոֆիզի ուռուցք։ Բժիշկները այս հանգամանքը բացատրել են գիգանտիզմի առկայությամբ, մանավանդ, որ այդ տարիքում մարդիկ դադարում են հասակ առնել։ 1930 թվականին ուռուցքը հեռացվել է, սակայն Ադամը շարունակել է հասակ առնել, չնայած այն հանգամանքին, որ աճը սկսել էր դանդաղել։ Ռայները տառապել է նաև ակրոմեգալիայով, որի ժամանակ նկատվել են նյարդաներզատական հիվանդության բոլոր դրսևորումները՝ աննորմալ երկար ձեռքեր և ոտքեր, արտահայտիչ ճակատ և ծնոտ, մեծ շրթունքներ և քիչ ատամներ։

Երբ 1950 թվականի մարտի 4-ին Ադամը մահացել է, նրա հասակը եղել է 234 սանտիմետր։ Մահվանից հետո դիահերձվել է, իսկ թաղման վայրը անհայտ է։

## Ծանոթագրություններ

## Արտաքին հղումներ
* Адам Райнер — карликовый гигант
* Адам Райнер — Удивительная история низкого гиганта!
* Adam Rainer — 7 feet 8 inches (233.5 cm)  
* The Man Who Was a Dwarf and a Giant 

Կատեգորիա:Գիգանտ մարդիկ
Յոնջալու (Խնուսի գավառ)

**Յոնջալու**, գյուղ Արևմտյան Հայաստանում, Էրզրումի վիլայեթի Խնուսի գավառում։

Բնակչության մասին տվյալներ չեն պահպանվել։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Քարաչոբանի շրջանի համայնքներ
Բարտոլոմեո Պասերոտի

**Բարտոլոմեո Պասերոտի** (, ), Մաներիզմի դարաշրջանի բոլոնյացի նկարիչ, իտալական նկարչությունում, Նատյուրմորտ ժանրի հիմնադիրը։ Նկարել է ինչպես նկարներ, այնպես էլ կրոնական կոմպոզիցիաներ։ Նրա «Պասերոտի» ազգանունը հաճախ շփոթում են «Պասարոտի» ազգանվան հետ։

## Կենսագրություն
Ծնվել է Բոլոնյա քաղաքում։ 1551-1560 թվականներին աշխատել է Հռոմում, նախ ճարտարապետ Ջակոմո դա Վինյոլայի մոտ, իսկ հետո նկարիչ Թեոդոր Ցուկարիի արվեստանոցում։ 1560 թվականին նկարիչը վերադարձել է Բոլոնյա, որտեղ կառուցել է արվեստի ստուդիա, չխզելով կապերը Հռոմի հետ։ Ստեղծագործել է կրոնական թեմաներով, հետևելով հռոմեական մաներիզմի ավանդույթներին։ Չափազանց ազատ է եղել իր նկարներում։ Չի վախեցել իր նկարներում ներառել կենդանիներին կենցաղային տարբեր դիրքերում։ Հետագայում, երբ նրա կողմից նկարված անձանց անունները կորչում են, սա պատճառ է հանդիսանում որպեսզի նրա նկարները անվանվեն «Բուսաբանը», «Նվագախմբի քարտուղարը», «Վինահարը»։
Նա իտալացի նկարիչներից առաջինն էր, ով ստեղծել է նատյուրմորտներ ժանրային բծավորումով («Ձկների խանութ», «Վաճառողները մսի խանութում», «Որսամսերի խանութ»), որոնք հիշեցնում էին հոլանդացի վարպետների նմանատիպ աշխատանքներ, որոնցից էին Պիտեր Արտսենը և Յոակիմ Բեկելարը։
Նրա աշակերտներից են եղել՝
* Անիբալե Կարաչին
* Ֆրանչեսկո Բրիչի
* Մուսիո Մասարի
Ամուսնացած է եղել և ունեցել է չորս որդի ովքեր հոր նկարչական արվեստանոցում եղել են հոր օգնականները և նույնպես եղել են նկարիչներ։
Բարտոլոմեո Պասերոտիի կենցաղային գծին հետևել է Անիբալե Կարաչին, ով ստեղծել է իր սեփական տարբերակներով «Մսի խանութ» նկարի շարքը։ Որոշ արվեստագետներ
նրան են վերագրում նաև «Շախմատ խաղացողները» նկարը, որը նկարվել է 1590 թվականին և գտնվում է Բեռլինյան պատկերասրահում։
250px|մինի
 
## Մատենագրություն
* Jane Turner (a cura di), The Dictionary of Art. 24, pp.&nbsp;232–234. New York, Grove, 1996. ISBN 1-884446-00-0
* Альбом «Музеи Рима. Галерея Боргезе. Национальная галерея», М., «Изобразительное искусство», 1971.

## Ծանոթագրություններ

Կատեգորիա:16-րդ դարի իտալացի նկարիչներ
Կատեգորիա:Իտալացի մաներիստ նկարիչներ
Կատեգորիա:Իտալացի փորագրիչներ
Կատեգորիա:Իտալացի մանկավարժներ
Միշել Ֆուրնիրե

**Միշել Ֆուրնիրե** (, ), ֆրանսիացի սերիական մարդասպան, ցմահ դատապարտվել է Ֆրանսիայում և Բելգիայում աղջիկների առևանգման և սպանության համար։

Ձերբակալվել է 2003 թվականի հունիսին  Բելգիայում աղջկա առևանգման  անհաջող փորձից հետո (տուժողը փախել է)։ Այն բանից հետո, երբ հետաքննությունը պարզեց իր մեղավորությունը այլ հանցագործություններում, որոնք կատարվել են Բելգիայի և Ֆրանսիայի տարածքներում, նա 2006 թվականի հունվարի 9-ին արտահանձնվել է Ֆրանսիա։

7 սպանությունների համար դատապարտվել է ցմահ ազատազրկման, սակայն հետաքննությունը շարունակեց պարզել իր մասնակցությունը մի շարք այլ հանցագործություններում 1987-2001 թվականների ընկած ժամանակահատվածում։

Հանցագործությունների ժամանակ նրա հանցակիցն էր նրա կինը՝ Մոնիկ Օլիվյեն (ծնվել է 1948 թ. հոկտեմբերի 31-ին), որը  դատապարտվել է 28 տարի ազատազրկման որպես հանցակից։  2010 թվականի  հուլիսի 2-ին ընտանեկան հարցերով Շառլվիլ Մեզիեր քաղաքի դատարանը խզել է  Ֆուրնիրեյի և Օլիվյեի ամուսնությունը, որը տևել է 21 տարի։
## Ծանոթագրություններ

## Արտաքին հղումներ
* Article de l’Express du 12/07/2004 Le tueur, le braqueur et le tas d’or 
* Le site de Victimes en série 

Կատեգորիա:Ցմահ դատապարտվածներ
Կատեգորիա:Սերիական մարդասպաններ
Էդվարդ Հոլքրոֆտ

**Էդվարդ Հոլքրոֆտ** (, ), անգլիացի դերասան։ Ճանաչում ու համբավ է ձեռք բերել «Քինգսման։ Գաղտնի ծառայություն» և «Քինգսման։ Ոսկե մատանի» ֆիլմերում կատարած դերերի շնորհիվ։

## Կենսագրություն
Էդուարդ Հոլքրոֆտը սկզբում աշխատում էր որպես երաժիշտ, բայց Oxford Brookes Universit բեմականացումը խաղալուց հետո սկսեց աշխատել որպես դերասան։ Օքսֆորդի համալսարան վերջացնելուց հետո ընդունվեց Drama Centre London համալսարանը և ավարտեց 2012 թվականին։ Հելկրաֆտը ավելի հայտնի է դարձել 
«Քինգսման:Ոսկե մատանի», «Քինգսման։ Գաղտնի ծառայություն», «Գայլերի դահլիճ» և «Լաոնդոնի գործակալ» ֆիլմերում կատարած իր դերի համար։ Էդուարդ Հելկրաֆտ Մարկ Ռայլենսի հետ միասին խաղացել է Ռոյալ Կորտ թատրոնում «Երուսաղեմ» բեմադրությունը։ Ջանետ Մակրիտի և Դոմինիկ Ուեսթի հետ *Donmar Warehouse* թատրոնում խաղացել է «Վտանգավոր կապեր» բեմադրությունը։

## Ֆիլմագրություն

### Թատրոն

## Ծանոթագրություններ

## Արտաքին հղումներ
* 

Կատեգորիա:Անգլիացի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Օքսֆորդի համալսարանի շրջանավարտներ
Լուկաս Պակետա

**Լուկաս Տոլենտինո Կոելյո դե Լիմա** (, ավելի հայտնի է որպես **Լուկաս Պակետա** (), ), բրազիլացի ֆուտբոլիստ, «Ֆլամենգո» ակումբի հարձակվողական ոճի կիսապաշտպան։

## Ակումբային կարիերա
thumb|left|190px|Լուկաս Պակետան Բրազիլիայի երիտասարդական հավաքականի կազմում
Լուկասը «Ֆլամենգո» ակումբի սան է։  2016 թվականի մարտի 5-ին Կարիոկա լիգայի՝ «Բանգիի» դեմ խաղի ժամանակ կատարել է իր նորամուտը թիմի հիմնական կազմում։ 1918 թվականի փետրվարի 19-ին «Մադուրեյրա» ակումբի դեմ հանդիպման ժամանակ Լուկասն իր առաջին գոլն է խփել «Ֆլամենգո» ակումբի կազմում։ Մայիսի 28-ին «Ատլետիկո Պարանաենսե» ակումբի հետ խաղում նա կատարել է իր նորամուտը Բրազիլիայի Սերիա A-ում։ Նույն տարում Լուկասն օգնել է թիմին հասնել Հարավային Ամերիկա գավաթի խաղարկության եզրափակիչ՝ մեկական գոլ խփելով «Շապեկոենսե» ակումբի հետ հանդիպման ժամանակ և արգենտինական «Ինդեպենդենտե» ակումբի դեմ եզրափակիչ խաղում։

## Միջազգային կարիերա
2017 թվականին Բրազիլիայի երիտասարդական թիմի կազմում մասնակցել է Էկվադորում անցկացվող Հարավային Ամերիկայի երիտասարդական առաջնությանը։  Մրցաշարում նա խաղացել է Չիլիիի,Էկվադորի, Ուրուգվայի և երկու անգամ էլ Կոլումբիայի հավաքականների դեմ։

## Ծանոթագրություններ

## Վիճակագրություն
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում

Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Սվետլանա Կովալենկո

**Սվետլանա Ալեքսեևնա Կովալենկո** (, ), խորհրդային և ռուս գրականագետ։ Գրականագետ Ալեքսանդր Նիկոլյուկինի կինը։ ԽՍՀՄ գրողների միության անդամ (1990)։

## Կենսագրություն
Սվետլանա Կովալենկոն ծնվել է 1927 թվականին Սումի քաղաքում։ 1949 թվականին ավարտել է Երևանի պետական համալսարանի բանասիրական ֆակուլտետը, 1953 թվականին՝ ԽՍՀՄ գիտությունների ակադեմիայի համաշխարհային գրականության ինստիտուտի ասպիրանտուրան։ 1953 թվականին ստացել է բանասիրական գիտությունների թեկնածուի աստիճան՝ պաշտպանելով «Կոլտնտեսությունը Միխայիլ Իսակովսկու և Ալեքսանդր Տվարդովսկու պոեզիայում» թեզը։ 1955 թվականից աշխատել է ԽՍՀՄ գիտությունների ակադեմիայի համաշխարհային գրականության ինստիտուտում (1991 թվականից` Ռուսաստանի գիտությունների ակադեմիայի համաշխարհային գրականության ինստիտուտ), եղել առաջատար գիտաշխատող։ 1990 թվականին ստացել է բանասիրական գիտությունների դոկտորի աստիճան՝ «Լիրիկական էպոսը խորհրդային պոեզիայում։ Ժանրի դինամիկան» թեմայով։

Մասնակցել է Վ. Վ. Մայակովսկու երկերի լիակատար ժողովածուի (տասներեք հատոր, 1955-1961 թվականներ) և Սերգեյ Եսենինի հինգ հատորների (1961-1962) նախապատրաստմանը։ Աննա Ախմատովայի վեց հատորից (1998-2002) բաղկացած լիակատար ժողովածուի կազմողներից մեկն է։ Կազմել է «Աննա Ախմատովայի պետերբուրգյան երազանքները, Վեպ առանց հերոսի (տեքստի վերակառուցման փորձ)» (2004) և «Աննա Ախմատովա» (2001, 2005) Pro et сontra երկհատորանոց շարքի գրքերը։ «Աննա Ախմատովա» անավարտ  կենսագրականի հեղինակն է (2009), որը հետմահու հրատարակվել է «Հրաշալի մարդկանց կյանքը» շարքով։ «Աստղային պարգև։ Կանայք Մայակովսկու կյանքում» (2006) գրքի հեղինակն է։

## Մատենագիտություն
### Գրքեր
#### Հեղինակ
* 
* 
* 
* 
* 
* 
* 
* 
* 

##### Կազմող
* 
* 
* 

## Գրականություն
* Дмитриенко Сергей. Книжная полка: [Рецензия на книгу: Коваленко С. А. «Звёздная дань»: Женщины в судьбе Маяковского. - М.: Эллис Лак 2000, 2006. - 592 с.] // Литература. - 14 июля 2006 года. - № 14 (662).

Կատեգորիա:Բանասիրական գիտությունների դոկտորներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրականագետներ
Կատեգորիա:Կին գիտնականներ
Կատեգորիա:Ռուս գրականագետներ
Issues

**«Issues»**,  ամերիկացի փոփ երգչուհի Ջուլիա Մայքլզի երգը, որը հրապարակվել է որպես իր առաջին սինգլ 2017 թվականի հունվարի 13-ին։

## Նկարագրություն
«Issues» երգի հեղինակներն են Ջուլիա Մայքլզը, Բեննի Բլանկոն, Ջասթին Տրենտերը և Stargate  պրոդյուսերական ընկերության անդամները։ Մի շարք արտիստներ ցանկացել են կատարել երգը, բայց Ջուլիա Մայքլզը որոշել է, որ առաջին անգամ ինքը գրել է մի երգ, որ լավագույնս համապատասխանում է իրեն, և ինքն էլ ձայնագրել է այն։ «Issues» երգը գրված է լյա-բեմոլ մաժոր տոնայնությամբ, վայրկյանում 114 հարված միջին տեմպով, վոկալի դիապազոնն ընդգրկում է մեկ օկտավ։

Երգի տեսահոլովակը թողարկվել է 2017 թվականի մարտի 7-ին։

Ջուլիա Մայքլզը երգը կատարել է Ջիմմի Ֆելոնի հեռուստաշոուում, Disney Music Awards մրցանակաբաշխության և Wango Tango ամենամյա միջոցառման ժամանակ։

«Issues»-ն ընդգրկվել է Բելգիայի, Դանիայի, Նորվեգիայի, Չեխիայի, Միացյալ Թագավորության և Ավստրալիայի հիթ-շքերթների լավագույն տասնյակներում։ Billboard Hot 100 հիթ-շքերթում այն հասել է մինչև 12-րդ հորիզոնական''։

## Երգացանկ

## Դիրքերը հիթ-շքերթներում

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման ժամանակագրություն

## Ծանոթագրություններ

Կատեգորիա:2017 երգեր
Անտոնի Բրոդովսկի

**Անտոնի Բրոդովսկի** (, ), լեհ նկարիչ, մանկավարժ, լեհական նկարչության կլասիցիզմի ամենամեծ ներկայացուցիչը։

## Կենսագրություն
Անտոնի Բրոդովսկին ծնվել է 1784 թվականին Վարշավայում։ Բրոդովսկու ուսուցիչներն են եղել Ֆելիքս Իվո Լեյխերը, Կապպլերը և այլք։ Նկարչություն է ուսումնասիրել Փարիզում Ժակ Լուի Դավիդի և Ֆրանսուա Ժերարի մոտ։

1814 թվականին վերադարձել է Վարշավա։ «Սավուղի զայրույթն ընդդեմ Դավթի» նկարի համար ոսկե մեդալի արժանանալուց հետո ստանում է Վարշավայի համալսարանի կերպարվեստի ֆակուլտետի գեղանկարչության և նկարչության պրոֆեսորի պաշտոնը։

1822 թվականին Բրոդովսկին ընդունվում է Վարշավայի գիտության ընկերների ասոցիացիա։ Նկարչի աշակերտներից են եղել Ռաֆալ Հաձևիչը, Յան Նեպոմուցեն Գլովացկին և Յակուբ Տատարկևիչը։

Բրոդովսկին նկարել է դիցաբանական և աստվածաշնչյան թեմաներ, ինչպես նաև ունի պատմական կտավներ և բազմաթիվ դիմանկարներ։ Նրա որդիները՝ Յուզեֆն ու Տադեուշը, նույնպես նկարիչներ են եղել։

Անտոնիո Բրոդովսկին «Արվեստի դպրոցի դիրքորոշում» (1824) տեսական աշխատանքի հեղինակն է։

## Ստեղծագործություններ
մինի|Էդիպն ու Անտիգոնան
* Յուլիան Նեմցևիչի դիմանկարը 
* Արքեպիսկոպոս Շեպան Խոլովչիկի դիմանկարը (1828)
* Ստանիսլավ Պոտոցկու դիմանկարը 
* Թագավորի եղբոր դիմանկարը 
* Սավուղի զայրույթն ընդդեմ Դավթի
* Էդիպն ու Անտիգոնան
* Յուզեֆ Պոնյատովսկու դիմանկարը
* Պարիսը փրյուգիական թասակով
* Ալեքսանդր I-ը Վարշավայի համալսարանին դիպլոմ է հանձնում 
* Լյուդովիկ Օսինսկու դիմանկարը
* Վոյցեխ Բոգուսլավսու դիմանկարը

## Ծանոթագրություններ

## Գրականություն
* Бродовский, Антон // Энциклопедический словарь Брокгауза и Ефрона : в 86 т. (82 т. и 4 доп.). - СПб., 1890-1907.

Կատեգորիա:Լեհ մանկավարժներ
Կատեգորիա:Լեհ նկարիչներ
Մեծ փոքր ստեր

«**Մեծ փոքր ստեր»** (), HBO ընկերության կողմից արտադրված դրամատիկական հեռուստասերիալ։ Հիմնված է Լիանա Մորիարթիի համանուն վեպի վրա։ Սերիալը բաղկացած է յոթ դրվագներից։ Սերիալի ռեժիսորն է Ժան-Մարկ Վալեն։ Նկարահանումները սկսվել են 2016-ի հունվարից, առաջին թիզեր-թրեյլերը ներկայացվել էր նույն տարվա հոկտեմբերին։ Սերիալի պրեմիերան տեղի է ունեցել 2017 թվականի փետրվարի 19-ին։

Թեև ի սկզբանե սերիալը նախատեսվում էր լինել կարճ, 2017-ի դեկտեմբերի 8-ին HBO-ն հայտարարեց որ աշխատում է երկրորդ եթերաշրջանի վրա։

## Սյուժե
Դպրոցում բարեգործական պարահանդեսի ժամանակ սպանություն է տեղի ունենում, բայց զոհի անունը հայտնի չէ։ Սերիալը պատմում է այս դեպքին նախորդող մի քանի ամիսների և 5 ընտանիքների մասին, որոնց երեխաները մի դասարանում են սովորում։ Այս 5 ընտանիքներն էլ խորհրդավոր կերպով կապ ունեն սպանության հետ…

## Քննադատություններ
«Մեծ փոքր ստեր» սերիալը ստացել է դրական արձագանքներ քննադատների կողմից։ Rotten Tomatoes կայքում սերիալը շարունակում է 88% «թարմությունը» պահպանել, ինչը հիմնված է 65 քննադատների կարծիքների վրա միջին վարկանիշով 7,5/10: Metacritic կայքում սերիալի վարկանիշը կազմում է 75 միավոր 100-ից, որ հիմնված է 42 «ընդհանուր առմամբ դրական» կարծիքների վրա։

## Ծանոթագրություններ

Կատեգորիա:HBO-ի բնօրինակ ծրագրեր
Կատեգորիա:«Էմմի» մրցանակի դափնեկիրներ
Կատեգորիա:Ամերիկյան մինիսերիալներ
Կատեգորիա:Անգլերեն հեռուստասերիալներ
Անջատիչ (այլ կիրառումներ)

**Անջատիչ**

* Անջատիչ (ծրագրային ինտերֆեյսի տարր) —ծրագրավորման մեջ գրաֆիկական ինտերֆեյսի տարր, որը թույլ է տալիս օգտվողին նշված ցուցակից կատարել բազմակի ընտրություն։
* Բանալի (էլեկտրատեխնիկա) (անջատիչ, միացուցիչ) — Էլեկտրական տրանսֆորմատորներ, որոնք ծառայում են էլեկտրական սխեման փակելու և բացելու համար
* Մոլեկուլային անջատիչ — մի մոլեկուլ, որը կարող է գոյություն ունենալ երկու կամ ավելի կայուն ձևերի մեջ։
Անջատիչ (ծրագրային ինտերֆեյսի տարր)

frame|Ընտրված է ռադիո-<br />կոճակ «Cat»
**Ռադիոկոճակ** ( ), կամ **անջատիչ**, — ինտերֆեյսի տարր, որը թույլ է տալիս օգտվողին նախապես սահմանված ցուցակից (խմբից) ընտրել մեկ տարբերակ (առարկա)։

## Անվանում
Տարրը կոչվել է այն կոճակների անունով, որոնք օգտագործվում են ավտոմոբիլային կամ այլ ռադիոներում` նախասիրած ռադիոկայանն ընտրելու համար։ ԽՍՀՄ-ում նման կոճակները լայնորեն օգտագործվում էին հեռուստատեսային սարքերում։ Երբեմն դրանց անվանում էին ռադիացիոն կոճակներ՝ իրենց կլոր ձևի համար, որը սխալ էր (դրանք կարող էին կլոր չլինել, օրինակ, ինչպես motif գրադարաններում)։ Անվանումը ծագել է 1980-ականների սկզբին, երբ լայն տարածում էին գտել նման կոճակները։ Շատ լեզուներում այդ կոճակներն իրենց անվանումն ստանում էին ըստ իրենց ամրակցված ֆունկցիայի, սակայն համակարգչային ինտերֆեյսի պարագայում այն իր իմաստը փոխեց։

## Նկարագրություն
Սովորաբար, ռադիոկոճակները իրենցից ներկայացնում են կլոր (երբեմն քառակուսի կալուռուցիկ) տարրեր, որոնց կենտրոնում հաճախ առանձնանում է մի փոքր կետ։ Կոճակի կողքին ընտրված տարրի նկարագրությունն է։ Ռադիոկոճակները խմբավորվում են, և ցանկացած պահի կարող է ընտրվել նրանցից միայն մեկը։

Ռադիո կոճակը կարող է տեղակայվել ոչ միայն խմբի, այլ նաև մենյու (ինֆորմատիկա) ցանկի մեջ, այս դեպքում նշված ցուցակի մեջ կարելի է ընտրել անհրաժեշտը, որի դիմաց կատարվում է նշում։ Կիրառվում են նաև տեքստային ինտերֆեյսի ռադիո կոճակներ, որոնք նշվում են զույգ փակագծերով (), աստղանիշով (*) կամ շրջանակով (•): Եթե նախապես նշված է լինում կոճակներից որևէ մեկը, սակայն մենք նրա ֆունկցիայից հրաժարվում ենք, ապա կարող ենք անջատել այն և միացնել մեր նախընտրածը։

## Ծանոթագրություններ

## Գրականություն
* 
* 

## Արտաքին հղումներ
* A usability column on when to use radio buttons and when to use checkboxes  
* Перевод руководства по GTK+ 2.0
* О переключателях в Apple HIG 
* О переключателях  в GNOME HIG 
* Рекомендации W3C по элементам управления на веб-страницах
* http://www.nngroup.com/articles/radio-buttons-default-selection/

Կատեգորիա:Ինտերֆեյսի տարրեր
Հայոց ցեղասպանության ժխտումը քրեականացնող Ֆրանսիայի Հանրապետության օրենք

**Հայոց ցեղասպանության ժխտումը քրեականացնող Ֆրանսիայի Հանրապետության օրենք** (), ցեղասպանությունների կանխարգելմանն ուղղված և Ֆրանսիայի Հանրապետության ազգային օրենսդրությամբ ամրագրված իրավական ուժ ունեցող նորմատիվ ակտ, որը քրեականացնում է միջազգային քրեական իրավունքի կոպտագույն խախտումներից մեկի՝ ցեղասպան գործունեության ժխտումը (մատնանշելով կոնկրետ արևմտահայության ցեղասպանությունը)։

Ցեղասպանության ժխտումը քրեականացնող օրենքի օրինագիծը Ֆրանսիայի խորհրդարանում ներկայացվել է 2011 թվականի դեկտեմբերին և մեկ ամիս անց՝ 2012 թվականի հունվարին, օրինական ուժ ստացել։ Օրենքն արգելում է ցեղասպանության գործողությունների խրախուսումը, ինչպես նաև Ֆրանսիայի կողմից ճանաչված ցեղասպանությունների (Հայոց ցեղասպանություն) պաշտոնապես և ի լուր հանրության մերժումն ու ժխտումը։ Օրինազանցները կրում են վարչական տույժ 45 հազար եվրոյի չափով կամ դատապարտվում մեկ տարի ազատազրկման։

2012 թվականի հունվարի վերջին Ֆրանսիայի սահմանադրական խորհրդի 140 պատգամավորներ սկսեցին օրենքն անվանել հակասահմանադրական։ Նախաձեռնությանը միացել էին ժողովի յոթանասուն սենատորներն ու վաթսունհինգ անդամները, որոնք ցանկանում էին օրենքը չեղյալ հայտարարել։ Թուրքիայի կառավարությունը ի ցույց բոլորի հայտարարեց, որ ողջունում է ֆրանսիացի պատգամավորների այդ դիրքորոշումը։ Արդյունքում՝ 2012 թվականի փետրվարին սահմանադրական խորհուրդն ընդունեց, որ օրենքը խախտում է խոսքի ազատությունը։

Նմանատիպ օրենքներ մինչ օրս գոյություն ունեն Կիպրոսում, Հունաստանում, Սլովենիայում, Արգենտինայում և Սլովակիայում։

## Ծանոթագրություններ

Կատեգորիա:Ֆրանսիայի Հանրապետության օրենքներ
Կատեգորիա:Հայ-ֆրանսիական հարաբերություններ
Կատեգորիա:Ֆրանսիայի քրեական իրավունք
Կատեգորիա:Հայոց ցեղասպանության ժխտում
Կատեգորիա:Իրավական դոկտրիններ և սկզբունքներ
Ագնեսա Շահնազարյան

**Ագնեսա Կոնստանտինի Շահնազարյան** (), հայ դերասանուհի։ Վանաձորի Հովհաննես Աբելյանի անվան պետական դրամատիկական թատրոնի տնօրեն (2016)։

Արձակագիր Նելլի Շահնազարյանի դուստրն է։

## Կենսագրություն
Ագնեսա Շահնազարյանը ծնվել է 1980 թվականին Հայաստանի Նոյեմբերյան քաղաքում։ Մինչև 16 տարեկանն ապրել է Վանաձորում, սովորել և ավարտել է Վանաձորի թիվ 22 միջնակարգ դպրոցը, 2000 թվականին ավարտել է Երևանի թատրոնի և կինոյի պետական ինստիտուտը։ 2000-2011 թվականներին եղել է Երևանի Գաբրիել Սունդուկյանի անվան ազգային ակադեմիական թատրոնի դերասանուհի։ 2004-2009 թվականներին պայմանագրային կարգով աշխատել է «Արմենիա» հեռուստաընկերությունում` որպես «Բարի լույս, հայեր», «Հեռուստախոհանոց» և «Բարի գիշեր» հեռուստանախագծերի կազմակերպիչ-ղեկավար։ 2009-2011 թվականներին եղել է մոսկովյան «Բերգ Սաունդ» ընկերության հայաստանյան մասնաճյուղի քասթինգի տնօրենը։ 2013 թվականից աշխատում է Երևանի Հակոբ Պարոնյանի անվան երաժշտական կոմեդիայի պետական թատրոնի դերասանուհի, 2016 թվականից զբաղեցնում է Վանաձորի Հովհաննես Աբելյանի անվան պետական դրամատիկական թատրոնի տնօրենի պաշտոնը

## Դերեր
### Ներկայացումներ

### Ֆիլմեր

### Հեռուստասերիալներ

## Մասնակցություն միջազգային թատերական փառատոների
* Երևանի «Արմմոնո» (2012 թվական, 2015 թվական)
* Քիշնևի «Մոլդֆեստ» (2013)
* Սանկտ Պետերբուրգի «Встречи в России» (2014)
* «Թատերական Լոռի» (2014 թվական, Վարդուհի Վարդերեսյանի անվան մրցանակ)
* Երուսաղեմի «Վերտիկալ» (2015) Հաննովերի «Կամուրջ» (2015)
* Վառնայի «Към звездите» (2015)
* Գերմանիայի Քիլ քաղաքում կայացած «Թեսպիս» միջազգային հոբելյանական փառատոն (2016)

## Մրցանակներ
* ՀՀ մշակույթի նախարարության ոսկե մեդալ, 2016 
* Նելլի Շահնազարյանի «Շատերից մեկը» ներկայացման մեջ Սիրունի դերակատարման համար՝ ՀԹԳՄ «Արտավազդ» մրցանակ, «Տարվա լավագույն դերասանուհի»

## Ծանոթագրություններ

Կատեգորիա:Հայ դերասանուհիներ
Ջուլիետա Մազինա

**Ջուլիետա Մազինա** (, իրական անունը` Ջուլյա Աննա Մազինա (Giulia Anna Masina), ), թատրոնի և կինոյի իտալացի դերասանուհի։ Արժանացել է Կաննի կինոփառատոնի պարգևին` կանացի լավագույն դերի համար (1957): Իտալիայի ազգային «Դավիդ դի Դոնաթելլո» մրցանակի դափնեկիր (1966):

## Կենսագրություն
Ջուլիետա Մազինան ծնվել է Իտալիայի Էմիլիա Ռոմանիա մարզի Սան Ջորջիո դի Պիանո համայնքում։ Նրա հայրը ջութակահար և երաժշտության դասատու էր, իսկ մայրը` դպրոցի ուսուցչուհի։ Ջուլիետան չորս երեխաներից ավագն էր։ Դեռ մանուկ հասակից նա հակվածություն էր դրսևորում թատրոնի, պարերի և երաժշտության հանդեպ։ Դպրոցն ավարտելուց հետո նրան ուղարկել են Հռոմ` բարեկամուհու մոտ, որտեղ նա սովորել է Սուրբ Ուրսուլայի շքանշանի Հռոմեական միության վանական գիմնազիայում։ Չնայած Ջուլիետան ցանկանում էր դաշնակահարուհի դառնալ, այնուամենայնիվ ընդունվել է Հռոմի Լա Սապիենցա համալսարանի բանասիրական ֆակուլտետ և ավարտելուց հետո ստացել ժամանակակից գրականություն դասավանդողի վկայագիր։

Սովորելու տարիներին ուսանողական թատրոնում նա խաղացել է զանազան դերեր, իսկ հետագայում աշխատանքի է անցել ռադիոյում, ելույթներ ունեցել ռադիոհաղորդումներում, որոնց սցենարները գրում էր իտալական կինոյի ապագա ռեժիսոր Ֆեդերիկո Ֆելինին։ Վերջինս այն ժամանակ ամսագրերից մեկում աշխատում էր որպես ծաղրանկարիչ։ Նրա խնդրանքով է դերասանուհին փոխել իր անունը և դարձել Ջուլիետա։

Առաջին անգամ Ջուլիետան կինոյում նկարահանվել է Ալբերտո Լատուադայի «Առանց խղճի» (1947 թ.) կինոնկարում, որտեղ կատարել է մարմնավաճառուհի Մարչելլայի դերը։ Այդ դերակատարման համար արժանացել է «Արծաթե ժապավեն» մրցանակին։ Ջուլիետայի ամենահայտնի ֆիլմերից արժե նշել «Կաբիրիայի գիշերները» (1957 թ.), «Ջուլիետան և հոգիները» (1965 թ.), «Ջինջերն ու Ֆրեդը» (1986 թ.) և այլ կինոնկարներ։ Նրան անվանել են «կիսաշրջազգեստով Չապլին»։

## Անձնական կյանք
Ջուլիետա Մազինան 1943 թվականին ամուսնացել է Ֆեդերիկո Ֆելինիի հետ։ 1945 թվականին ծնվել է նրանց որդին, սակայն մեկ ամիս անց մահացել է գլխուղեղի բորբոքումից։ Դրանից հետո նրանք այլևս երեխաներ չեն ունեցել։

Ջուլիետա Մազինան մահացել է 1994 թվականի մարտի 23-ին` թոքերի քաղցկեղից, ամուսնու մահվանից հինգ ամիս անց։ Թաղված է Ռիմինիում` Ֆեդերիկո Ֆելինիի կողքին։ Նրանց դամբարանի հեղինակը հայտնի քանդակագործ Առնալդո Պոմոդորոն է։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Թատրոնի դերասանուհիներ
Կատեգորիա:Թոքի քաղցկեղից մահացածներ
Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Իտալացի սցենարիստներ
Կատեգորիա:Հռոմի Սապիենզա համալսարանի շրջանավարտներ
Մարիա Վոձինսկա

**Մարիա Վոձինսկա** (, ), 19-րդ դարի երկրորդ կեսի լեհ նկարչուհի, ռոմանտիզմի ներկայացուցիչ։

## Կենսագրություն
Մարիա Վոձինսկան ծնվել է լեհ հարուստ արիստոկրատ Վոդզինսկիների ընտանիքում։ 1833—1835 թվականներին ընտանիքով բնակվել են Ժնևում, որտեղ ծանոթացել է արվեստի և մշակույթի աշխարհի բազմաթիվ ներկայացուցիչների հետ։ Նրանց բնակարանը եղել է լեհական գաղութի ներկայացուցիչների հավաքատեղի և հանդիպման վայր։ Այստեղ Մարիան մտերմանում է Յուլիուշ Սլովացկու հետ, որի վրա մեծ տպավորություն է թողնում։ Նա մի բանաստեղծություն է ձոնում Մարիային։ 1835 թվականին Դրեզդենում հանդիպում է Ֆրեդերիկ Շոպենին։ Երիտասարդ երաժշտի զգացմունքն արձագանք է գտնում աղջկա սրտում և նրանք 1836 թվականին նշանվում են։ Սակայն նրանց սերը չի շարժում Մարիայի ծնողների սիրտը։ Վոդզինսկիները հրաժարվում են իրենց աղջկան կնության տալ կոմպոզիտորին, որը նոր միայն սկսել էր ճանաչում ստանալ։ Չնայած դրան, մինչև կյանքի վերջը Վոդզինսկիների ընտանիքը, հատկապես մայրը՝ Մարիա Թերեզան, սերտ հարաբերությունների մեջ մնացին Շոպենի հետ։ Մարիան երկու անգամ ամուսնացել է։

## Գրականություն
* Azoury, Pierre (1999). Chopin through his contemporaries. Greenwood Press. ISBN 9780313309717.
* Harasowski, Adam (1967). The Skein of Legends Around Chopin. Da Capo Press 1980. ISBN 0306775255.
* Niecks, Frederick (1888). "Frederick Chopin As A Man And A Musician". gutenberg.org. Retrieved 28 April 2013.
* Szulc, Tad (2000). Chopin in Paris: the life and times of the romantic composer. Da Capo Press. ISBN 978-0306809330.
* Warszawski, Jean-Marc (2005). "Frédéric Chopin" (in French). musicologie.org. Retrieved 4 April 2013.

## Պատկերասրահ

Chopin, by Wodzinska.JPG|Ֆրեդերիկ Շոպենի դիմանկարը, 1836
Maria Wodzińska - Portret brata.jpg|Եղբոր դիմանկարը
Maria Wodzińska.jpeg|Ինքնադիմանկար, 1836
Wodzynska akwarela.jpg|«Երկու տղամարդիկ և տղան», ակվարել


## Ծանոթագրություններ

Կատեգորիա:Լեհ կին արվեստագետներ
Կատեգորիա:Լեհ կոմպոզիտորներ
Կատեգորիա:Լեհ նկարչուհիներ
Կատեգորիա:Ռոմանտիստ նկարիչներ
Կատեգորիա:Լեհ երաժիշտներ
What Lovers Do

«**What Lovers Do**», ամերիկյան Maroon 5 փոփ-ռոք խմբի Red Pill Blues վեցերորդ ստուդիական ալբոմի առաջին սինգլը SZA-ի մասնակցությամբ։ Սինգլը թողարկվել է 2017 թվականի օգոստոսի 30-ին Interscope Records և 222 երաժշտական լեյբլների կողմից։ Երգում պարունակվում է սեմփլ շվեդ երաժիշտ ու պրոդյուսեր Neiked-ի ու բրիտանացի երգչուհի ու համահեղինակ Dyo-ի «Sexual» երգից։ Այդ երգի բոլոր հեղինակներն ընդգրկված են «What Lovers Do» երգի համահեղինակների ցանկում։

2017 թվականի օգոստոսին Ադամ Լևինը տեղադրել է տեսանյութ Snapchat-ում, որում նա առաջին անգամ պատմել է, որ խումբը ձայնագրում է համատեղ երգ SZA-ի հետ։ Օգոստոսի 26-ին հայտնի է դարձել երգի անվանումը և սինգլի շապիկը, իսկ հաջորդ օրը խումբը 16 վայրկյան տևողությունով նախնական տեսանյութ է տեղադրել իր պաշտոնական կայքում։ Սինգլը թողարկվել է 2017 թվականի օգոստոսի 30-ին։

«What Lovers Do» երգը գրված է Սի-բեմոլ մաժոր տոնայնությոմբ, րոպեում 110 հարված տեմպով։ Ակորդների հերթականությունը՝ E♯-Gm-F-B♯-E♯,  վոկալային դիապազոնն ընդգարկում է երկու օկտավ Ֆա3-ից մինչև Ռե5:

## Երգացանկ

## Դիրքերը հիթ-շքերթներում
«What Lovers Do» երգը Billboard Hot 100 հիթ-շքերթում ընդգրկվելու առաջին շաբաթում զբաղեցրել է 10-րդ հորիզոնականը, ապա բարձրացել 9-րդ հորիզոնական՝ դառնալով Maroon 5 խմբի 13-րդ և SZA-ի առաջին երգը, որ հասել է լավագույն տասնյակ:2017 թվականի սեպտեմբերին երգն ԱՄՆ-ում վաճառվել է 116000 օրինակով՝ Nielsen SoundScan-ի տվյալներով։

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման ժամանակագրություն

## Ծանոթագրություններ

Կատեգորիա:2017 երգեր
Կատեգորիա:Maroon 5 երգեր
Երիցուշեն

**Երիցուշեն** (նաև` ***Երիցաշեն***)՝ լքված գյուղ է Արցախի Շահումյանի շրջանի հյուսիս-արևելյան մասում։ Այն գտնվում է Իգաձոր գյուղից մեկ կիլոմետր դեպի հյուսիս-արևելք, Գորտագարակ լճից սկիզբ առնող Իրիցաջուր գետի և դրա վտակների ափին, սաղարթախիտ անտառներով պատված ձորակների միջև։ Ադրբեջանական տիրապետությունից գյուղն ազատագրվել է 1993 թվականի գարնանը։

## Ընդհանուր տեղեկություններ
Երիցուշեն գյուղը գտնվում է ծովի մակերևույթից 1550-1600 մետր բարձրության վրա և 50-60 մետրով բարձր է հարևան Իգաձորից։ Երիցուշենի մասին առաջին և միակ գրավոր հիշատակությունը 1763 թվականի է։ 19-րդ դարի վերջին և 20-րդ դարի սկզբին գյուղում բնակություն են հաստատել քոչվոր անասնապահներ իսլամադավան տարբեր ցեղերից։ Այդ ժամանակաշրջանից սկսած գյուղը վերանվանվել է Քեշիշքենդ (): 1993 թ. գարնանը գյուղն ազատագրվել է շրջանի մյուս բնակավայրերի հետ միասին։

## Պատմական հուշարձաններ
Երիցուշենի վերին ծայրում, Գորտագարակ լճից սկիզբ առնող գետակի աջ ափին կա մի միանավ թաղածածկ հորինվածքով եկեղեցի։ Եկեղեցու ներսում կան երկու կամարներ որոնք պահում են եկեղեցին, կան նաև ավանդատներ։ Մուտքը միայն հարավային կողմից է։ Եկեղեցու մյուս հատվածները կառուցված են կրաշաղախով և անտաշ քարերով, իսկ կամարները կառուցված են սրբատաշ քարերով։ Եկեղեցին սկզբնապես սվաղած է եղել, բայց ժամանակի ընթացքում սվաղը քայքայվել է և նրանից մնացել է միայն մի փոքր մաս։ Եկեղեցու պատերին են ագուցված երեք խաչքարեր։ Դրանցից երկուսը նույնաոճ են և կառուցված են ավանդատների մոտ։ Հյուսիսայն պատի մոտ տեղակայված խաչքարերն ունեն արձանագրություններ և նաև թվագրություններ։ Ըստ ժամանակագրության ավելի հինը որմնասյան մեջ ագուցված խաչքարն է։ Առաջին խաչքարն ունի շատ պարզ կառուցվածք, իսկ երկրորդը ավելի բարդ։

## Ծանոթագրություններ
Black Beatles

**«Black Beatles»**, երգ, որ ձայնագրվել է ամերիկյան Rae Sremmurd հիփ-հոփ դուետի կողմից և 2016 թվականի սեպտեմբերի 13-ին թողարկվել որպես իրենց SremmLife 2 երկրորդ ալբոմի երրորդ սինգլ EarDrummers և Interscope Records լեյբլների կողմից։ Երգի հեղինակներն են՝ Khalif Brown, Aaquil Brown, Radric Davis, Michael Williams, պրոդյուսերը՝ Mike Will Made It։

Billboard ամսագիրը «Black Beatles» երգն ընդգրկել է 2016 թվականիի 100 լավագույն փոփ երգերի ցանկի 1-ին հորիզոնականում («100 Best Pop Songs of 2016»):
Rolling Stone ամսագրի խմբագիր Ռոբ Շեֆիլդը Black Beatles երգը ներառել է 2016 թվականի 50 լավագույն երգերի ցանկի 10-րդ հորիզոնականում։
Pitchfork հրատարակությունը «Black Beatles» երգն ընդգրկել է 2016 թվականի 100 լավագույն երգերի ցանկի 10-րդ հորիզոնականում («100 best songs of 2016»):

## Առևտրային հաջողություններ
«Black Beatles» երգը  Hot R&B/Hip-Hop Songs հիթ-շքերթում զբաղեցրել է առաջին հորիզոնականը։
Մինչ 2016 թվականի դեկտեմբերի 4-ը «Black Beatles»-ը ԱՄՆ-ում վաճառվել է ավելի քան 653000 օրինակով։

## Երաժշտական տեսահոլովակ
Երգի տեսահոլովակը թողարկվել է 2016 թվականի սեպտեմբերի 22-ին Յութուբի Vevo էջում։ Որպես ռեժիսոր հանդես է եկել Motion Family-ը։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Երգի տեսահոլովակը. youtube.com

Կատեգորիա:2016 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Rae Sremmurd երգեր
Կատեգորիա:Երաժշտական մեմեր
Իգաձոր

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Իգաձորը** լքված գյուղ է Արցախի Հանրապետության Շահումյանի շրջանի հյուսիս-արևելյան մասում։ Այն գտնվում է Երիցուշեն գյուղից մեկ կիլոմետր դեպի հարավ-արևմուտք, Գորտագարակ լճից սկիզբ առնող Իրիցաջուր և Իգաձոր գետերի և դրանց վտակների ափին, սաղարթախիտ անտառներով պատված ձորակների միջև։ Ադրբեջանական տիրապետությունից գյուղն ազատագրվել է 1993 թվականի գարնանը։

## Ընդհանուր տեղեկություններ
Իգաձոր գյուղը գտնվում է ծովի մակերևույթից 1600-1650 մետր բարձրության վրա և 50-60 մետրով ցածր է հարևան Երիցուշենից։ Իգաձորի մասին առաջին հիշատակությունը 12-13-րդ դարերի մի արձանագրությունում է, որը գտնվել է գյուղից չորս կիլոմետր հեռավորության վրա գտնվող Սուրբ Աստվածածնավանքի նվիրատվական արձանագրություններից մեկում, որտեղ գյուղի մի թաղամասը հիշատակվել է որպես վանքի սեփականություն։ 19-րդ դարի վերջին և 20-րդ դարի սկզբին գյուղում բնակություն են հաստատել քոչվոր անասնապահներ իսլամադավան տարբեր ցեղերից։ Այդ ժամանակաշրջանից սկսած գյուղը վերանվանվել է Բաղրլու (): 1993 թ. գարնանը գյուղն ազատագրվել է շրջանի մյուս բնակավայրերի հետ միասին։

## Պատմական հուշարձաններ
Գյուղի հարավային թաղամասում պահպանվել են հայկական գերեզմանոցից մնացած մասնատված խաչքարեր։ Խաչքարների բեկորներից մեկի վրա պահպանել է արձանագրության սկզբնամասը։ Բեկորներից մեկի վրա մնացել է արձանագրություն։ Այդ բեկորը մանուշակագույն կարծր ավազաքարից գեղաքանդակ է։ Մեկ այլ բեկորը մեկ այլ խաչքարի ձախակողմյան մասն է, որի եզրագոտին հյուսածո է, մնացած մասերը` զուսպ։

## Ծանոթագրություններ